Дон Диниш
Няма го, няма моя мил още…

Превод от португалски: Симеон Хаджикосев, 1984

chitanka.info

Няма го, няма моя мил още,

а мина срокът уречен снощи.

                Мамо, ще умра от любов!

Няма го, няма моя наречен,

а мина вече срокът уречен.

                Мамо, ще умра от любов!

А мина срокът последен вече.

Защо, проклетник, с клетва се врече?

                Мамо, ще умра от любов!

А мина срокът, зора просветва.

Защо, проклетник, погази клетва?

                Мамо, ще умра от любов!

Защо, проклетник, така измами?

Тая измама най дотежа ми.

                Мамо, ще умра от любов!

Защото, клетник, клетва забрави,

в душа ми, мамо, пепел остави.

                Мамо, ще умра от любов!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.